Teenage Mutant Ninja Turtles (TV-serie, 2012)

**Teenage Mutant Ninja Turtles** er en amerikansk animasjonsserie som gikk på Nickelodeon fra 2012 til 2017. Den er basert på tegneserien ''Teenage Mutant Ninja Turtles'' av Kevin Eastman og Peter Laird.

## Handlingsreferat
### Sesong 1
Ninjutsu-mester Hamato Yoshi (Splinter) bærer sine fire kjæledyr-skilpadder gatelangs på Manhattan, når han møter medlemmer av en fremmed rase kalt Kraang. Under en krangel med romvesenene, blir Yoshi og skilpaddene utsatt for Kraangs kjemikalie, kalt mutagen, som får dem til å gjennomgå store fysiske transformasjoner. Yoshi får egenskapene til en brun rotte, og skilpaddene hans antar menneskelige egenskaper. Yoshi trekker seg tilbake til kloakken under New York City, hvor han oppdrar de fire skilpaddene og gir dem kunnskap om ninjutsu.

Som tenåringer kommer de fire skilpaddene (Leonardo, Raphael, Donatello og Michelangelo) endelig til overflaten for aller første gang. De oppdager at Kraang nå bruker mutagen som en del av deres plan om å ta kontroll over New York City. Skilpaddene blir snart venner med en tenåring, April O'Neil, etter at hun og hennes psykolog-far Kirby ble kidnappet av Kraang. Donatello, som har blitt forelsket i April, klarer så vidt å redde henne. Men faren Kirby er fremdeles en fange av Kraang. April allierer seg med de fire skilpaddene, og de forsøker å hjelpe henne med å finne igjen faren sin. April blir også opplært av Splinter til å begynne som en Kunoichi, en kvinnelig ninja.

Etter å ha fått vite om Splinter og skilpaddenes tilstedeværelse i New York, reiser Splinters adoptiv-bror og mangeårige fiende Oroku Saki (Shredder) til New York fra Japan sammen med klanen Footen for å spore opp Splinter og skilpaddene. I mellomtiden har to av Shredders disipler, kampsport-utøver Chris Bradford og den brasilianske Xever Montes, som har blitt mutert til Dogpound (senere Rahzar) og FishFace.

Shredder får vite om Kraangs tilstedeværelse gjennom sin adopterte datter Karai, og inngår en allianse med romvesenene for å ødelegge deres felles motstandere i Hamato-klanen. Skilpaddene oppdager senere at Kraang kom til jordkloden fra Dimensjon X, og bygde deres hovedkvarter med en organisasjon som heter TCRI. De planlegger å bruke mutagenet, og et sett med Kraang-lignende krefter som April ble født med, for å konvertere Jordkloden til en planet bedre egnet til deres formål. Skilpaddene klarer å redde Kirby, men Kraang invaderer New York.

### Sesong 2
Skilpaddene sliter med å ta hånd om et utbrudd av mutasjoner som oppstår på grunn av det resterende mutagenet fra Kraang -invasjonen. Kirby er blant ofrene etter utbruddet. En misforståelse får April O'Neil til å bli veldig opprørt og skamfull over skilpaddene, og hun avbryter vennskapet deres. Men skilpaddene forsøker likevel å redde henne fra Karai - som har tatt midlertidig kommando over klanen deres, samtidig som Shredder befinner seg i Japan.

Sammen med April og hennes nye venn Casey Jones, klarer skilpaddene å avverge et angrep mot skilpaddenes oppholdssted. Kirby blir til slutt forandret til hans menneskelige form når Donatello klarer å produsere et nytt Kraang-kjemikalie som kalles «retro-mutagen» noe som får organiske vesener til å forandre de store fysiske transformasjonene fra mutagenet. I mellomtiden vender Shredder tilbake fra Japan sammen med en mutert japansk dusørjeger, Tiger Claw, som hans nye nestkommanderende. Tiger Claw blir senere sendt gjennom en portal til den animerte ''Teenage Mutant Ninja Turtles'' men de vender senere tilbake til virkeligheten i 2012.

Shredder og Foot Clan har nettopp har perfeksjonert det tidligere ustabile mutagenet, og startet en ny invasjon av New York. De ødelegger også skilpaddenes skjulested, og tvinger dem til å forlate området. Kraang begynner å mutere New Yorks befolkning, inkludert Kirby, til tross for innsatsen fra det militære og fra Ninja Turtles. Leonardo blir alvorlig skadd når han blir tatt i bakhold av hele Foot-klanen, og Splinter blir tilsynelatende myrdet under en kamp mot Shredder. Skilpaddene, April og Casey blir tvunget til å flykte til O'Neil-familiens hjem.

### Sesong 3
Leonardo bruker lang tid å komme seg, men er i stand til å overvinne sine fysiske og psykiske problemer. De vender til slutt tilbake til New York City med det formål å finne Splinter, Karai, Kirby og deres andre savnede allierte - samt å befri byen fra Kraang. De lykkes med å finne Splinter og etablerer en midlertidig base i den forlatte Antonio's Pizza.

I mellomtiden muterer Shredder den russiske våpen-selgeren Ivan Steranko og hans eneste kjente medhjelper, den høyteknologiske mester-tyven Anton Zeck. De får kallenavnene Bebop og Rocksteady. Skilpaddene møter også en nylig grunnlagt mutant-gruppe kalt Mighty Mutanimals. Denne gruppen blir støttet av deres menneskelige allierte Jack J. Kurtzman. Sammen må Ninja Turtles og Might Mutanimals forsøke å forvise Kraang tilbake til Dimension X, og frigjøre New York.

Skilpaddene møter senere trollkvinnen Renet fra fremtiden, som klarer å gjennomføre tidsreiser til fortiden. Der møter de en yngre versjon av Hamato Yoshi og Oroku Saki, samt Yoshis avdøde kone og Karais mor, Teng Shen. Under en konflikt mellom Yoshi og Saki i en brennende dojo, blir Shen ved et uhell drept av Saki. Saki forlater deretter dojoen og kidnapper Yoshi og Shens baby datter Miwa, og sverger på å oppdra henne som Karai - og la Yoshi dø. Ninja Turtles, sammen med April og Casey, blir reddet av en vennlig robot ved navn professor Honeycutt (også kjent som Fugitoid) som bruker romskipet sitt for å frakte Ninja Turtles, April og Casey til verdensrommet.

### Sesong 4
Etter at skilpaddene, April og Casey har blitt reddet fra ødeleggelsen av jordkloden, bruker Fugitoid et romskip kalt Ulixes til å reise seks måneder tilbake i tid. Deretter planlegger de  å hindre Triceraton-imperiet ledet av keiser Zanmoran fra å samle igjen tre komponenter i «Heart of Darkness» som er spredt over hele universet.

I tillegg til å bekjempe Triceratons, møter skilpaddene også en rekke nye fiender i verdensrommet, deriblant Lord Vringath Dregg på planeten Sectoid og dusørjegeren Armaggon. Til tross for Ninja Turtles sin innsats, er Triceratons fremdeles i stand til å samle alle tre delene av Black Hole Generator. Men Fugitoid klarer å ødelegge Black Hole Generator i nærheten av Triceraton-romskipene og flåten deres eksploderer.

## Opprinnelige stemmer
* Leonardo (stemme gitt av Jason Biggs, og Dominic Catrambone for de siste episodene av Sesong 2, og Seth Green fra Sesong 3 til Sesong 5) er en entusiastisk ninjutsu-student. Går med blå maske, og slåss med to sverd kalt Niten Ryu.
* Donatello (stemme gitt av Rob Paulsen) er ansvarlig for design og produksjon av våpen og utstyr til skilpaddenes arsenal. Han går med lilla maske.
* Raphael (stemme gitt av Sean Astin) går med rød maske. Er den sterkeste av skilpaddene.
* Michelangelo (stemme gitt av Greg Cipes) er den mest umodne av gjengen, og er veldig glad i videospill, skateboard, finne på narrestreker, og spise pizza.

## Norsk versjon
* Instruktør: Einar Flinder Petersen
* Oversetter: Sølvi Hammerseth og Morten Rølling
* Studio: SDI Media Norway

## Liste over episoder

## Referanser


## Eksterne lenker
* 
*